Aquest Memorial pren el nom d'un referent indiscutible en diàleg, humanisme, acolliment, solidaritat a favor de les persones més necessitades, llibertat d'esperit i defensa de Catalunya, i tot això des de la coherència amb la seva opció com a abat de Montserrat.
Va ser prior del monestir i va ser elegit abat el 1966, fins al 1989, any en què va presentar la renúncia.
Pertoca a qualsevol poder públic la protecció i la promoció dels drets inviolables de l'ésser humà i, per tant, el deure d'assumir eficaçment la protecció de la llibertat religiosa de tots els ciutadans i ciutadanes i de proporcionar les condicions adequades per garantir l'exercici d'aquest dret.
És per això que s'ha considerat important obrir una nova convocatòria del Memorial Cassià Just per a l'any 2020, adreçat a reconèixer el treball de persones, entitats i institucions a favor de la construcció d'un espai comú de respecte a la llibertat religiosa i de pensament i de foment del diàleg i la relació entre les diferents confessions religioses presents a Catalunya,
Convocar la vuitena edició del guardó Memorial Cassià Just de la Generalitat de Catalunya per a l'any 2020, la concessió del qual tindrà lloc en règim de concurrència competitiva.
Aquesta convocatòria es regeix per l'Ordre JUS/203/2019, de 18 de novembre, per la qual s'aproven les bases reguladores del Memorial Cassià Just de la Generalitat de Catalunya, corresponent a l'any 2020 (DOGC núm. 8007, de 21.11.2019).
El guardó consisteix en una obra d'art original d'una autora o autor reconeguts.
El guardó es podrà concedir a una persona, entitat o institució.
A més del guardó, el jurat podrà proposar l'atorgament de dues mencions honorífiques.
4.1 Els requisits per sol·licitar la subvenció i la forma d'acreditar-los, així com els documents i informacions que han d'acompanyar la petició s'indiquen a les bases reguladores referides.
4.2 Les persones jurídiques, entitats i institucions poden presentar les sol·licituds per mitjans electrònics a través de l'adreça Tràmits gencat [URL].
4.3 Les persones físiques poden presentar les sol·licituds per mitjans electrònics, a través de l'adreça Tràmits gencat [URL], o presencialment, al registre de la Direcció General d'Afers Religiosos (c.
Rivadeneyra, 6, 2n, 08002 Barcelona), sens perjudici del que estableix l'article 14 de la Llei 39/2015, d'1 d'octubre, del procediment administratiu comú de les administracions públiques.
4.4 El termini de presentació de les candidatures és de trenta dies naturals a comptar de l'endemà de la publicació d'aquesta convocatòria en el Diari Oficial de la Generalitat de Catalunya.
5.1 L'òrgan competent per a la tramitació del procediment de concessió del guardó Memorial Cassià Just és la Direcció General d'Afers Religiosos.
5.2 El jurat previst en la base reguladora 6 de l'annex de l'Ordre JUS/203/2019 avaluarà les candidatures i emetrà el veredicte.
Aquest veredicte es farà públic mitjançant una resolució de la persona titular del departament competent en matèria d'afers religiosos que es publicarà en el tauler electrònic [URL], i es notificarà individualment al/a la guanyador/a del guardó i, si escau, als/ les guanyadors/ores de les dues mencions honorífiques.
5.3 El jurat de la vuitena edició del Memorial Cassià Just estarà integrat per les persones següents:
La persona titular del departament competent en matèria d'afers religiosos o la persona en qui delegui.
La persona titular de la Direcció General d'Afers Religiosos.
5.4 Els criteris de valoració de les sol·licituds s'indiquen en les bases reguladores.
5.5 La resolució del procediment correspon a la persona titular del Departament de Justícia, i es dictarà dins el termini màxim de sis mesos a partir de l'exhauriment del termini de presentació de les candidatures.
Aquesta resolució es publicarà en el tauler electrònic [URL], i es notificarà individualment al guanyador o guanyadora del guardó i, si escau, als guanyadors de les dues mencions honorífiques.
5.6 Contra la resolució del procediment, que exhaureix la via administrativa, es podrà interposar recurs de reposició davant el mateix òrgan que l'hagi dictada en el termini d'un mes, a comptar de la notificació, o bé recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos, sens perjudici que les persones interessades puguin interposar qualsevol altre recurs que considerin pertinent.
Contra la present Resolució de convocatòria, que exhaureix la via administrativa, les persones interessades poden interposar recurs contenciós administratiu davant el Tribunal Superior de Justícia de Catalunya, en el termini de dos mesos a comptar de la data de publicació en el Diari Oficial de la Generalitat de Catalunya.
Amb caràcter previ, contra la Resolució de convocatòria, les persones interessades poden interposar recurs de reposició davant el mateix òrgan que l'ha dictada, en el termini d'un mes a comptar de la data de publicació en el Diari Oficial de la Generalitat de Catalunya.
Barcelona, 11 de febrer de 2020
Per delegació (Resolució JUS/1040/2017, de 12 de maig, DOGC de 17.5.2019)